O T S U S				                                                 Eelnõu				

Kiiu							                                      xx.xx.2025 nr	

				        
Kuusalu Vallavolikogu 26.09.2007 otsusega nr 55 kehtestatud
Tammistu küla Jürimetsa kinnistu detailplaneeringu
osaline kehtetuks tunnistamine kanalisatsioonilahenduse osas

Tammistu küla Ranniku kinnistu omanik ning volitatud arhitekt-ekspert Andres Põime on esitanud Kuusalu Vallavalitsusele taotluse (19.03.2024 nr 7-1/1054-1), mille kohaselt soovitakse kehtetuks tunnistada Tammistu küla Jürimetsa kinnistu detailplaneeringuga määratud kanalisatsioonilahendus. Kehtiva detailplaneeringuga on määratud kanalisatsioonilahenduseks kinnine kogumismahuti. Kinnistu omanik soovib rajada kinnistule omapuhasti.

Kuusalu Vallavolikogu 26.09.2007 otsusega nr 55 kehtestatud Tammistu küla Jürimetsa kinnistu detailplaneeringu alusel on moodustatud Alvari (100 % elamumaa, 42301:001:0766) ning  Ranniku (100 % elamumaa, 42301:001:0767) kinnistud. Detailplaneeringuga on määratud hoonestusalad, ehitusõigused ning kanalisatsioonilahendusena kinnised kogumismahutid.

Kuusalu Vallavalitsuse keskkonnaspetsialist Margus Kirss on tutvunud esitatud taotlusega ning andud seisukoha, mille kohaselt on kinnistutel omapuhasti kavandamine võimalik ning omapuhasti kavandamisel saab arvestada kõigi keskkonnatingimustega. Arvestades piirkonna geoloogiat ja loodustingimusi ei põhjusta omapuhastite kavandamine kinnistutele objektiivse teabe kohaselt negatiivset keskkonnamõju ega kahjusta piirkonna loodusväärtusi.

Kuusalu vallavolikogu keskkonna- ja ehituskomisjon tutvus esitatud eelnõuga xxxx koosolekul ja toetas Tammistu küla Jürimetsa kinnistu detailplaneeringu osalist kehtetuks tunnistamist kanalisatsioonilahenduse osas.

Vastavalt planeerimisseaduse § 140 lõikes 3 toodule edastas Kuusalu Vallavalitsus Tammistu küla Jürimetsa kinnistu detailplaneeringu osalise kehtetuks tunnistamise eelnõu Keskkonnaametile kooskõlastamiseks ning kinnistute omanikele arvamuse avaldamiseks. 

Keskkonnaamet vastas :

Ranniku ja Alvari kinnistute omanikud kooskõlastasid osalise kehtetuks tunnistamise eelnõu….

Võttes aluseks eeltoodu, kohaliku omavalitsuse korralduse seaduse § 6 lõike 1, haldusmenetluse seaduse § 40 lõike 1, § 61 lõike 2, § 64 lõike 2, § 66 lg 2 punkti 1, planeerimisseaduse § 140 lõike 1 ja 6, looduskaitseseaduse § 14 lg 1 p 1, Vabariigi Valitsuse 19.02.2015 määrusega nr 18 vastu võetud Lahemaa Rahvuspargi kaitse-eeskirja ja Kuusalu Vallavalitsuse xxxxx ettepaneku detailplaneering osaliselt kehtetuks tunnistada, Kuusalu Vallavolikogu 

o t s u s t a b:

1. Tunnistada	Kuusalu Vallavolikogu 26.09.2007 otsusega nr 55 kehtestatud Tammistu küla Jürimetsa kinnistu detailplaneering osaliselt kehtetuks kanalisatsioonilahenduse osas.
 		
2. Otsust on võimalik vaidlustada haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

(allkirjastatud digitaalselt)
Ulve Märtson
volikogu esimees

Esitaja: vallavalitsus